stanford-oval/wikipedia huggingface dataset:
Shirakumo (1901)

| Shirakumo / 白雲 |
| --- | --- |
 Shirakumo

Aluksen vaiheet
Rakentaja:  John I. Thornycroft and Company, Chiswick
Kölinlasku:  1. helmikuuta 1901
Laskettu vesille:  1. lokakuuta 1901
Palveluskäyttöön:  13. helmikuuta 1902
Loppuvaihe:  myyty 21. heinäkuuta 1925
Tekniset tiedot
Uppouma:  428 t (kuormattu)
Pituus:  67,51 m (kokonaispituus)
Leveys:  6,34 m
Syväys:  1,89 m
Koneteho:  7 000 ihp
Nopeus:  31 solmua
Miehistöä:  62
Aseistus
Aseistus:  1 × QF 12 naulan 12 cwt -laivatykki 5 × QF 6 naulan Hotchkiss -tykkiä 2 × 18″ torpedoputkea
Shirakumo (jap. 白雲) oli keisarillisen Japanin laivaston vuonna 1902 valmistunut Shirakumo-luokan torpedovenehävittäjä. Alus myytiin 21. heinäkuuta 1925.
Valmistus

Alus tilattiin 7. tai 16. marraskuuta 1901 John I. Thornycroft and Companyltä Chiswickistä Lontoosta, missä köli laskettiin 1. helmikuuta 1901 telakkanumerolla 356. Alus laskettiin vesille saman vuoden lopulla 1. lokakuuta ja valmistui 13. helmikuuta 1902.
Palvelus

Alus palveli Venäjän–Japanin sodassa osallistuen Keltaisenmeren ja Tsushiman meritaisteluihin.
Shirakumo luokiteltiin 28. elokuuta 1912 kolmannen luokan hävittäjäksi, jolloin se poistettiin ensilinjan tehtävistä. Ensimmäisessä maailmansodassa alus osallistui Qingdaon taisteluun sekä Saksan keisarikunnan eteläisen Tyynenmeren siirtokuntien miehitykseen. Alus muutettiin apumiinanraivaajaksi 1. huhtikuuta 1922 ja edelleen yhteysalukseksi 1. huhtikuuta 1923, kunnes se myytiin 21. heinäkuuta 1925.
Seremonia (yhtye)

| Seremonia> Tiedot |
| --- | --- |
Toiminnassa:  2010–
Tyylilaji:  psykedeelinen rock hard rock
Laulukieli:  suomi
Jäsenet:  Noora Federley, laulu (2010–)   Ville Pirinen, kitara, syntetisaattori (2010–)   Ilkka Vekka, basso, syntetisaattori (2010–)   Erno Taipale, rummut, huilu, kitara (2010–)  
Levy-yhtiö:  Svart Records (2012–)
Aiheesta muualla
Kotisivut
Infobox OKNimi-testi OK: 
Seremonia on suomalainen rockyhtye, jonka kitaristi-kosketinsoittaja Ville Pirinen perusti kesällä 2010. Yhtyeeseen kuuluvat myös laulaja Noora Federley, rumpali Erno Taipale ja basisti Ilkka Vekka. Seremonia yhdistelee musiikissaan psykedeelistä rockia sekä hard rockia, sanoitusten keskittyessä okkultismiin. Yhtye itse on kuvaillut musiikkiaan ”doomahtavaksi suomenkieliseksi käppäjytäprogeksi”.
Yhtyeen ensimmäinen julkaisu oli 18. toukokuuta 2012 YouTube-videopalvelussa ilmestynyt single ”Rock’n’rollin maailma”, joka jakoi mielipiteitä. Single julkaistiin myös 7" vinyylinä heinäkuussa 2012. Yhtye on julkaissut viisi studioalbumia, joista Kristalliarkki julkaistiin 8. toukokuuta 2015. Neljäs studioalbumi Pahuuden äänet julkaistiin 30. syyskuuta 2016.
Jäsenet

Noora Federley – laulu
Ville Pirinen – kitara, syntetisaattori
Ilkka Vekka – basso, syntetisaattori
Erno Taipale – rummut, huilu, kitara
Diskografia > Studioalbumit

Seremonia (2012)
Ihminen (2013)
Kristalliarkki (2015)
Pahuuden äänet (2016,  Svart Records)
Neonlusifer (2022)
Diskografia > Singlet

”Rock’n’rollin maailma” (2012, Svart)
”Ovi” (2013, Svart)
”Hasiskultti” (2015, Svart)
Seyfertin galaksi

NGC 3079
Seyfertin galaksit ovat galakseja, joilla on epätavallisen kirkas ydin.  Ne ovat kierteisgalakseja tai epäsäännöllisiä galakseja. Ytimen suuren kirkkauden aiheuttaa ytimessä oleva supermassiivinen musta aukko, johon syöksyvä aine kuumenee ja säteilee valtavasti sähkömagneettista säteilyä, kuten valoa, joka voi ajoittain peittää galaksin muut tähdet pois näkyvistä. Seyfertin galaksien kirkkaudessa tapahtuu vaihteluja noin vuoden aikaskaalassa. Tavalliset galaksit, joilla on aktiivinen ydin, kuuluvat Seyfertin galakseihin. Seyfertin galaksit säteilevät hyvin kirkkasti vedyn, heliumin, hapen ja typen aallonpituusalueilla ja niissä tapahtuu voimakasta liikettä nopeudella 500 – 4000 km/s. Tämän arvioidaan olevan peräisin mustan aukon ympärillä pyörivästä hehkuvasta kaasusta. Seyfertin galaksit säteilevät voimakkaasti myös radioaaltoja, infrapunaa, ultraviolettia ja röntgensäteitä mikä viittaa suuriin energioihin. Seyfertin galaksit jaetaan luokkiin 1 ja 2 sen mukaan, esiintyykö niiden spektrissä leventyneitä, suurista nopeuksista kertovia emissioviivoja, niin kuin tyypissä 1 esiintyy. Näiden tyyppien välillä voi olla desimaaleja esimerkiksi 1,5 tai 1,9. Oletetaan, että tyypissä 2 nopeasti liikkuva kaasu on peittynyt tähtienvälisen pölyn tai mustan aukon ytimen ympärillä hitaammin liikkuvan kaasun taakse.
Esimerkki Seyfertin galaksista on NGC 3079.[lähde? ] Seyfertin galaksit on nimetty niitä 1940-luvun alussa tutkineen yhdysvaltalaisen tähtitieteilijä Carl Keenan Seyfertin mukaan. Noin 10% kaikista galakseista on Seyfertin galakseja.
Aiheesta muualla

Wikimedia Commonsissa on kuvia tai muita tiedostoja aiheesta .
Seyid Əzim Şirvani

Seyid Əzim Şirvani.
Seyid Əzim Şirvani (9. heinäkuuta 1835 Şamaxı – 20. toukokuuta 1888 Şamaxı) oli azerbaidžanilainen runoilija ja kansanvalistaja.
Seyid Əzim syntyi muslimipapin perheeseen. Hän sai uskonnollisen koulutuksen Bagdadissa ja Egyptissä. Palattuaan Şamaxıin hän luopui pappisurastaan, kiinnostui luonnontieteistä, opiskeli venäjää sekä harrasti venäläistä ja eurooppalaista kirjallisuutta. Hän perusti Şamaxıin venäläis-azerbaidžanilaisen koulun, jossa opiskeltiin maallisia aineita, azeria ja venäjää.
Gaseelimittaisissa rakkausrunoissaan Seyid Əzim jatkaa Füzulin klassista perinnettä. Satiirisissa runoissaan ja faabeleissaan hän arvostelee takapajuisuutta ja tietämättömyyttä. Seyid Əzim valistustyö synnytti kirjallisuuskerhoja Bakuun, Şamaxıin, Şuşaan ja muihin kaupunkeihin. Satiirinen runoilija Sabir on hänen oppilaansa.
Aiheesta muualla

Kratkaja literaturnaja entsiklopedija (venäjäksi)
Iso-Zab

| Iso-Zab |
| --- | --- |

Alkulähde:  Vanin maakunta, Turkki
Laskupaikka:  Niniven maakunta, Irak
Maat:   Turkki  Irak

Iso-Zab on Zagrosvuorilta Turkin itäosasta Irakiin virtaava ja lopulta Tigrisjokeen laskeva joki.
Iso-Zab saa alkunsa Zagrosvuorilta Turkin Vanin maakunnassa lähellä Iranin Länsi-Azerbaidžanin rajaa. Joki virtaa etelään Turkin Hakkarin maakunnan läpi Irakin Kurdistaniin. Kurdistanista joki virtaa lounaaseen, jossa siihen liittyy Khazirjoki. Lopulta Iso-Zab yhtyy Tigrisjokeen noin 47 kilometriä Mosulin kaupungista etelään.
Iso-Zab on turkiksi Büyük Zap, arabiaksi Az-Zāb al-Kabīr, kurdiksi Zêy Badînan, syyriaksi Zābā ja armeniaksi Zav. Nimi tunnetaan jo Assyrian valtakunnan kaudelta muodossa Zabu ēlū. Klassisen kreikan nimi joelle oli Líkos (Λύκος) ja bysantin kreikaksi Mégas Zvao (μέγας Ζβαω).
Sassandra-Marahouén piirikunta

| Sassandra-Marahoué |
| --- | --- |
 Sijainti
Valtio:   Norsunluurannikko
Perustettu:  2011
Hallinto:  
 – hallinnollinen keskus:  Daloa
Väkiluku (2014):  2 293 304
Sassandra-Marahouén piirikunta on yksi Norsunluurannikon piirikunnista, ja sijaitsee Norsunluurannikon keskiosassa. Sassandra-Marahouén alueellinen pääkaupunki on Daloa. Vuonna 2014 piirikunnan väkiluvuksi mitattiin 2 293 304.
Synty

Sassandra-Marahouén piirikunta syntyi Norsunluurannikon osa-alueiden hallinnollisessa uudelleenjärjestelyssä vuonna 2011. Piirikunta muodostettiin yhdistämällä Haut-Sassandran ja Marahouén alueet.
Sassalinjärvi

| Sassalinjärvi |
| --- | --- |
Maanosa:  Eurooppa
Valtiot:  Suomi
Maakunnat:  Lappi
Kunnat:  Sodankylä
Koordinaatit:  67°15′35″N, 25°51′22″E
Vesistöalue ja valuma-alueen tietoja
Päävesistöalue:  Kemijoen vesistö (65)
Järvinumero:  65.598.1.003
Mittaustietoja
Pinnankorkeus:  201,4 m 
Rantaviiva:  11,45 km 
Pinta-ala:  4,49 km² 
Tilavuus:  0,006 km³ 
Keskisyvyys:  1,34 m 
Suurin syvyys:  2,1 m 
 fiSassalinjärvi 
Sassalinjärvi on matala ja saareton ylänköjärvi Sodankylän lounaisosassa Lapin maakunnassa. Sen pinta-ala on 4,5 neliökilometriä. Etäisyys Rovaniemeltä on 84 kilometriä pohjoiseen.
Maantiede

Sassalinjärvi on kaakkois–luoteissuuntainen. Kaakkoisosan Kaakkurilahti ja koillisosan Syvälahti ovat suiltaan avoimia. Nimestään huolimatta Syvälahden syvin kohta on vain noin 1,8 metriä. Järven luusua sijaitsee etelässä, josta alkaa etelään virtaava Ulingasjoki, joka laskee Unarin Ulinkaanlahteen. Sassalinjärven länsirannalla sijaitsee Sassalin kylä ja itärannalla Heinäperä. Noin neljä viidesosaa järvestä on vähintään metrin ja enintään kaksi metriä syvä. Syvin kohta, 2,1 metriä, sijaitsee järven eteläosassa.
Sassalinjärven koillispuolella sijaitsee Syväjärvi (203,6 mpy), josta virtaa Välijoki Syvälahteen. Järviä erottaa runsaan kilometrin levyinen kannas.
Sassalinjärven vesitilavuus on 5 998 000 kuutiometriä.
Sassalinjärvi (65.598.1.003) kuuluu Ulingasjoen valuma-alueeseen (65.598), joka on kolmannen jakovaiheen vesistö Kemijoen vesistössä (65). Toinen jakovaihe on Meltausjoen valuma-alue (65.59) ja ensimmäinen jakovaihe on Ala-Ounasjoen alue (65.5). Ulingasjoen valuma-alueella on yhdeksäntoista vähintään hehtaarin laajuista vakavettä, joista Sassalinjärvi on laajin. Sitä seuraa Syväjärvi, joka puolestaan on vesitilavuudeltaan suurin.
Seppäkotinga

| Seppäkotinga |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kotingat Cotingidae
Suku::  Seppäkotingat Procnias
Laji::  tricarunculatus
Kaksiosainen nimi
 Procnias tricarunculatus  (Verreaux & Verreaux, 1853) 
Katso myös
   Seppäkotinga Wikispeciesissä   Seppäkotinga Commonsissa 
Infobox OKNimi-testi OKIUCN-testi OK: 
Seppäkotinga (Procnias tricarunculatus) on kotingojen heimoon kuuluva varpuslintu.
Levinneisyys

Seppäkotingaa tavataan Costa Ricassa, Hondurasissa, Nicaraguassa ja Panamassa. Lajin kannaksi on arvioitu 10 000–19 999 yksilöä. Sen kanta on pienenemässä nopeasti, ja laji on luokiteltu vaarantuneeksi.
Elinympäristö

Seppäkotinga pesii kosteissa metsissä 1 200–2 100 metrin korkeudella merenpinnasta. Satunnaisesti sitä tavataan 750 metrin korkeudellakin.
Intiansivettikissa

| Intiansivettikissa |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Heimo::  Sivettieläimet Viverridae
Alaheimo::  Sivettikissat Viverrinae
Suku::  Viverra
Laji::  zibetha
Kaksiosainen nimi
 Viverra zibetha  Linnaeus, 1758 

Katso myös
   Intiansivettikissa Wikispeciesissä   Intiansivettikissa Commonsissa 
Infobox OKNimi-testi OKIUCN-testi OK: 
Intiansivettikissa eli isosivetti (Viverra zibetha) on sivettikissoihin kuuluva nisäkäslaji. Sitä esiintyy Himalajan seudulla Intian Nanhourin alueelta Nepaliin, Bhutaniin ja eteläiseen Kiinaan. Se elää vuoristoalueilla 3 080 metriin saakka. Sen elinympäristöä ovat sekä aina- että kausivihannat metsät. Intiansivettikissan levinneisyysalueella kanta on keskimäärin hitaassa laskussa. Laji luokitellaan kuitenkin elinvoimaiseksi.
Seppä Örn

| Seppä Örn |
| --- | --- |
Kirjailija:  Erkki Ahonen
Kustantaja:  Gummerus
Julkaistu:  1970
Ulkoasu:  sidottu
Sivumäärä:  185

Edeltävä:  Kuumatka
Seuraava:  Tietokonelapsi
Löydä lisää kirjojaKirjallisuuden teemasivulta
Seppä Örn on Erkki Ahosen vuonna 1970 julkaisema proosateos. Teoksen on julkaissut Gummerus.
Lehtiarvostelut

Huhtala, Aarre: Turun Sanomat 20.11.1970.
Kalemaa, Kalevi: Keskisuomalainen 18.10.1970.
Tarkka, Pekka: Helsingin Sanomat 13.9.1970.
Aiheesta muualla

Seppä Örn[vanhentunut linkki]. Kiuruveden kaupunginkirjasto.
Samanidit

| Samanidit > 819–999 |
| --- | --- |
   Samanidien vuosien 819–999 välillä hallitsemat alueet kartalla 
Pääkaupunki:  Samarkand Buhara
Edeltäjä(t):  Abbasidit Saffaridit
Seuraaja(t):  Ghaznavidit Karakhanidit
Samanidit olivat persialaistaustainen hallitsijasuku, joka hallitsi alueita nykyisessä Iranissa Khorasanin alueella, Afganistanissa ja historiallisen Transoxianan alueella Uzbekistanissa vuodesta 819 vuoteen 999 tai 1005. Samanidit olivat maanomistajaylimystöä, jonka edustajia kalifi al-Mamun (813–833) nimitti hallintoonsa kuvernöörin tehtäviin. Samanidien valta alkoi nousta aluksi Transoxianan alueella.
Merkittäväksi tekijäksi he nousivat emiiri Ismai'l ibn Ahmadin (892–907) voitettua saffaridit taistelussa vuonna 900. Muodollisesti samanidit olivat Bagdadin abbasidikalifin alaisia, mutta todellisuudessa kalifin valta oli vähäinen.  Samanidihallitsijat käyttivät emiirin arvonimeä. Samanidien valtakausi tunnetaan persialaisen kielen ja kulttuurin elpymisestä ja persialais-islamilaisen korkeakulttuurin noususta. Samanidiemiirit heikentyivät ajan myötä ja lopulta heidän valtakuntansa jaettiin turkkilaistaustaisen karakhanidien ja ghaznavidien kesken.
Kulttuuri

Samanidien valtakausi merkitsi persialaisen kulttuurin ja persian kielen elpymistä kirjallisessa ilmaisussa. Sassanidien kukistumisen jälkeen arabit olivat nousseet valtaan 600-luvun alkupuolella, mitä oli seurannut 200 vuoden hiljaisuus kirjallisuudessa. Arabien valtaannousua oli seurannut persialainen kulttuurin väistyminen, mutta abbasidien tehtyä vallankumouksen vuonna 750 Khorasanista käsin persialainen vaikutus alkoi elpyä. Abbasidihallitsijat kutsuivat hoviinsa Bagdadiin tärkeisiin hallintovirkoihin persialaista ylimystöä, ja 800-luvulla alkanut islamilaisen kirjallisuuden kirjoittaminen tapahtui melkein yksinomaan persialaisten oppineiden toimesta. Arabia toimi uskonnon ja tieteen kielenä, mutta persia kohosi sen rinnalle kaunokirjallisuuden, hallinnon ja diplomatian kielenä. Runous oli keskeisimpiä kirjallisuuden lajeja ja samanidien kaudella kehittyneen persialaisen runouden tunnetuimpia edustajia ovat Omar Khaijam, Sa’dī ja Hafiz. Samanidien kaudella alkanut persialaisen kirjallisuuden kukoistus vaikutti myöhemmin myös kaukana varsinaisista persialaisista alueista. Esimerkiksi Anatoliaa hallinneessa Osmanien valtakunnassa kaunokirjallisuus noudatti persialaisia muotoja ja malleja aina 1800-luvun loppuun saakka. Myös samanideja heidän alueillaan seuranneet dynastiat omaksuivat samanidien kaudella syntyneen persialaisen hovikulttuurin, vaikka niiden etninen tusta ei ollut persialainen.
Keramiikkaa valmistettiin samanidien kaudella etenkin Samarkandissa ja Nišapurissa. Sen koristelussa käytettiin sassanidien aikaisia aiheita, kuten leijonia, ratsumiehiä ja häränpäitä sekä arabialaista kalligrafiaa. Samanidien aikaisesta arkkitehtuurista on säilynyt nykypäiviin saakka muutamia esimerkkejä.
Politiikka

Islamin poliittisessa ajattelussa Ismai'l ibn Ahmad nostettiin myöhemmin usein esiin esimerkillisenä islamilaisena hallitsijana. Samanidit vakiinnuttivat islamissa poliittisen ajattelun, jossa hallitsijan tehtävä kotimaassa oli puolustaa islamia hyvään kehottamisen ja pahan kieltämisen mukaisesti ja toisaalta käydä pyhää sotaa, jihadia, vääräuskoisia ja tässä tapauksessa etenkin turkkilaisia vastaan. Valtakaudellaan 800–900 -luvuilla samanidien dynastiasta tuli sunnalaisuuden tukipylväs, kun abbasidien valta romahti ja muuta islamilaista maailmaa hallitsivat shiialaiset buijidit ja fatimidit.  Se oli myös persialaisen kulttuurin loiston aikaa ennen kuin turkkilaiset heimot aloittivat tuhatvuotisen valtakautensa islamilaisessa maailmassa. Sassanidien vaikutuksesta koko Keski-Aasia alkoi islamisoitua, minkä seurauksena turkkilaisten kansojen ensimmäistä, seldzukkien toteuttamaa hyökkäystä islamilaiseen maailmaan pehmensi se, että  seldzukit olivat jo kääntyneet muslimeiksi.
Samanidien dynastialla on tärkeä asema nykyajan tadžikkinationalismissa. Nykyisessä Tadžikistanissa heidän mukaansa on nimetty esimerkiksi maan ruplan korvannut rahayksikkö somoni, minkä lisäksi maan pääkaupunki Dušanbessa on samanidiemiiri Ismai'l ibn Ahmadin patsas.
Samanidimausoleumia Buharassa pidetään Ismai'l ibn Ahmadin hautapaikkana.
Samanidiemiiri Nasr II:n lyöttämiä kolikoita.
Sasradiningrat IV

| Sasradiningrat IV |
| --- | --- |
 Sasradiningrat IV noin vuonna 1890
Surakartan patih
 25. heinäkuuta 1890 – 1916  
Monarkki:  Pakubuwono IX Pakubuwono X
Edeltäjä:  Mangunkusuma
Seuraaja:  Joyonegoro
Henkilötiedot
Syntynyt: 1847
Kuollut: 1925
Vanhemmat:  Sasranagara (isä)
Tiedot
Suhteita:  K. P. A. Kusumadilaga (ottoisä) Pakubuwono IX (appi)
Kangjeng Radèn Adipati Sasradiningrat IV (1847–1925) oli Surakartan sulttaanikunnan patih (suom. suurvisiiri, ylin ministeri) vuodesta 1890 vuoteen 1916. Hänen virassa ollessaan Surakartaa hallitsivat sulttaanit Pakubuwono IX ja Pakubuwono X.
Elämäkerta

Sasradiningrat IV syntyi vuonna 1847. Hänen isänsä Sasranagara toimi patihin asemassa vuodet 1866–1887. Hänet adoptoitiin kuusivuotiaana jaavalaisen taiteen asiantuntijan K. P. A. Kusumadilagan perheeseen.
Sasradiningrat IV:n välit oikeaan isäänsä eivät olleet hyvät. Hän oli isänsä 12. poika ja ajautui nuoruudessaan vaikeuksiin useiden epäonnisten naissuhteidensa takia, joista yhdessä toisena osapuolena oli alankomaalainen prostituoitu. Hän avioitui myöhemmin sulttaani Pakubuwono IX:n tyttären kanssa.
Ottoisänsä tavoin myös Sasradiningrat IV itse arvosti elämässään taiteita. Ennen nousuaan patihin asemaan hän oli vuonna 1882 valitsemassa joukkoa surakartalaisia kulttuurillisia artefakteja lainattavaksi siirtomaaisäntä Alankomaiden järjestämään näyttelyyn. Hän myös kirjoitti omaelämäkerrallisen teoksen nimeltä Serat Dhirilaksita, joka käsitteli hänen elämäänsä 40-vuotiaaksi asti.
Kun Sasranagara kuoli, Sasradiningrat IV:tä ei välittömästi nimitetty uudeksi patihiksi, vaan virkaa toimitti kaksi vuotta Mangunkusuma. Tämä erotettiin joulukuussa 1889, ja Sasradiningrat IV:stä tuli virkaatekevä patih. Hänen asemansa vahvistettiin 25. heinäkuuta 1890.
Patihina Sasradiningrat IV oli edistyksellinen. Virkakautensa alkupuolella lokakuussa 1890 hän perusti Radya Pustaka -nimisen säätiön, jonka tavoitteena oli vaalia ja suojella jaavalaista kulttuuria. Hän nimitti vuonna 1899 Padmasusastra-nimisen oppineen aatelisen pääkirjastonhoitajaksi, rakennutti sairaalan ja köyhäintalon sekä perusti islamilaisen koulun ja museon.
Ensimmäinen jaavalainen eurooppalaistyylinen jousisoitinorkesteri oli Sasradiningrat IV:n perustama. Hän myös järjesti muusikoille, sepille, nukketeatterien esiintyjille ja taidekaivertajille näyttöjä ja jakoi näille todistuksia, jotta näiden oli helpompi löytää työtä.
Sasradiningrat IV:n tilalle patihin asemaan nimitettiin vuonna 1916 Joyonegoro. Hän kuoli vuonna 1925.
Itamar Franco

| Itamar Augusto Cautiero Franco |
| --- | --- |
 Virallinen muotokuva (1992).
Brasilian 33. presidentti
 29. joulukuuta 1992 – 1. tammikuuta 1995  
Edeltäjä:  Fernando Collor de Mello
Seuraaja:  Fernando Henrique Cardoso
Henkilötiedot
Syntynyt: 28. kesäkuuta 1930 Salvador, Bahia, Brasilia
Kuollut: 2. heinäkuuta 2011 (81 vuotta) São Paulo, São Paulo, Brasilia
Puoliso:  Ana Elisa Junerus (1968–1971 - avioero)
Tiedot
Puolue:  PTB (1955–1964) MDB (1964 – 1980) PMDB (1980–1986) PL (1986–1989) PRN (1989–1992) PMDB (1992–2009) PPS (2009–2011)
 Nimikirjoitus
Itamar Augusto Cautiero Franco (28. kesäkuuta 1930 – 2. heinäkuuta 2011) oli brasilialainen poliitikko, joka toimi maansa presidenttinä vuosina 1992–1995. Hän syntyi vesillä, laivamatkalla Salvadorista Bahian.
Francon kotikaupunki on Juiz de Fora Minas Geraisin osavaltiossa. Hän toimi sen pormestarina vuosina 1967–1971 ja 1973–1974. Ennen presidenttikauttaan hän oli toiminut vuodesta 1990 Brasilian varapresidenttinä.
Franco toimi presidenttikauden jälkeisellä urallaan Minas Geraisin kuvernöörinä vuosina 1999–2003. Hän oli Brasilian suurlähettiläänä Italiaan vuoteen 2005. Franco edusti uransa aikana kuutta eri puoluetta, joista viimeiseksi Sosialistista kansanpuoluetta. Hän kuoli leukemiaan 81-vuotiaana heinäkuussa 2011.
Aiheesta muualla

Kuvia tai muita tiedostoja aiheesta Itamar Franco Wikimedia Commonsissa
Jevgeni Ryžkov

| Mitalit> Maa:   Kazakstan.Miesten uinti.MM-kilpailut (lyhyt rata)  | Mitalit> Maa:   Kazakstan.Miesten uinti.MM-kilpailut (lyhyt rata)  | Mitalit> Maa:   Kazakstan.Miesten uinti.MM-kilpailut (lyhyt rata)  | Maa:   Kazakstan> Miesten uinti. |
| --- | --- | --- | --- |
|  Pronssia | Shanghai 2006 | 200 metrin rintauinti |  |
Jevgeni Aleksandrovitš Ryžkov (ven. Евгений Александрович Рыжков, 15. toukokuuta 1985 Karaganda) on kazakstanilainen uimari ja MM-mitalisti. Hän on erikoistunut rinta- ja sekauintiin. Ryžkov voitti Shanghain lyhyen radan MM-kilpailuista 2006 pronssia 200 metrin rintauinnista, maanmiehensä Vladislav Poljakovin ja Australian Brenton Rickardin jälkeen.
Hän on edustanut kotimaataan yhteensä kaksissa olympialaisissa, vuosina 2004 ja 2008, parhaana sijoituksenaan 25. tila 200 metrin sekauinnissa. Ryžkov on 180 senttimetriä pitkä ja painaa 80 kilogrammaa.
Jevgeni Samsonov

| Mitalit> Maa:   Neuvostoliitto.Miesten soutu. Olympialaiset  | Mitalit> Maa:   Neuvostoliitto.Miesten soutu. Olympialaiset  | Mitalit> Maa:   Neuvostoliitto.Miesten soutu. Olympialaiset  | Maa:   Neuvostoliitto> Miesten soutu. |
| --- | --- | --- | --- |
|  Hopeaa | Helsinki 1952 | kahdeksikko |  |
Jevgeni Borisovitš Samsonov (ven. Евгений Борисович Самсонов, 15. syyskuuta 1926 Moskova, Venäjän SFNT – 30. syyskuuta 2014 Moskova, Venäjä) oli Neuvostoliittoa edustanut soutaja, olympiamitalisti ja Euroopan mestari.
Samsonov saavutti kahdeksikossa olympiahopeaa Helsingissä 1952 ja kilpaili myös Melbournen kesäolympialaisissa 1956. Hän saavutti myös Euroopan mestaruuksia. Samsonov kuoli Moskovassa 88-vuotiaana 30. syyskuuta 2014.
Itapúa

Departementti Paraguayn kartalla
Itapúa on Paraguayn departementti. Sen pinta-ala on 16 525 neliökilometriä. Vuonna 2010 asukkaita oli 535 500. Departementin pääkaupunki on Encarnación.
Paranájoen varrella sijaitseva departementti kuuluu Paraguayn vauraisiin ja tiheimmin asuttuihin osiin. Väestö keskittyy pääkaupungin lähelle, missä on Argentiinan puolelle Posadasiin vievä silta.
Aiheesta muualla

Kuvia tai muita tiedostoja aiheesta Itapúa Wikimedia Commonsissa
Shirakumo (1927)

| Shirakumo/白雲 |
| --- | --- |
 Shirakumo

Aluksen vaiheet
Rakentaja:  Fujiganata
Kölinlasku:  27. lokakuuta 1926
Laskettu vesille:  27. joulukuuta 1927
Palveluskäyttöön:  28. heinäkuuta 1928
Poistui palveluskäytöstä:  upotettu 16. maaliskuuta 1944
Tekniset tiedot
Uppouma:  1 778 t
Pituus:  118,41 m (kokonaispituus) 115,3 m (vesiraja)
Leveys:  10,36 m
Syväys:  3,2 m
Koneteho:  50 000 shp
Nopeus:  35 solmua
Miehistöä:  197
Aseistus
Aseistus:  6 × 127 mm/50 type 3 -tykkiä kaksiputkisena Malli A -asennuksena 2 × 13 mm type 93 -ilmatorjuntakonekivääriä 9 × 61 cm torpedoputkea 18 × miinaa
Shirakumo (jap. 白雲) oli keisarillisen Japanin laivaston Fubuki-luokan hävittäjä toisessa maailmansodassa.
Valmistus

Alus tilattiin vuoden 1935 laivasto-ohjelmassa Fujinagatan telakalta, missä köli laskettiin 27. lokakuuta 1926. Alus laskettiin vesille 27. joulukuuta 1927 ja otettiin palvelukseen 28. heinäkuuta 1928.
Palvelus

Keisarillisen Japanin laivaston hyökätessä Pearl Harboriin alus oli sijoitettuna keisarillisen Japanin laivaston 1. laivaston 3. hävittäjälaivueen 12. hävittäjäviirikköön.
Alus upposi torpedoituna 16. maaliskuuta 1944.
Aiheesta muualla

Kuvia tai muita tiedostoja aiheesta Shirakumo (1927) Wikimedia Commonsissa
Fubuki-luokan hävittäjät
| --- | --- |
Fubuki-luokka:  Fubuki - Shirayuki - Hatsuyuki - Miyuki - Murakumo - Shinonome - Usugumo - Shirakumo - Isonami - Uranami
Ayanami-luokka:  Ayanami - Shikinami - Asagiri - Yūgiri - Amagiri - Sagiri - Oboro - Akebono - Sazanami - Ushio
Akatsuki-luokka:  Akatsuki - Hibiki - Ikazuchi - Inazuma